ซอสเบอาร์แนซ

ซอสเบอาร์แนซ (, ) เป็นซอสที่ทำมาจากเนยใส, ไข่แดง, น้ำส้มสายชูไวน์ขาว และสมุนไพร ถือเป็น "ซอสลูก" ของซอสออล็องแดซ โดยมีความแตกต่างที่เครื่องปรุง คือ ซอสเบอาร์แนซใช้หอมแดง, พริกไทยดำ และแทร์รากอน ส่วนซอสออล็องแดซใช้พริกไทยขาวหรือพริกเคเยนเพียงเล็กน้อย

ชื่อซอสมาจากชื่อจังหวัดเบอาร์น ประเทศฝรั่งเศส เป็นซอสรสดั้งเดิมสำหรับสเต๊กEscoffier: 89Julia Child

ประวัติ
ตามคำอธิบายทั่วไป ซอสนี้ได้รับการคิดค้นโดยเชฟฌ็อง-หลุยส์-ฟร็องซัว กอลีแน โดยไม่ได้ตั้งใจ (เขาก็คิดค้นปอมเดอแตร์ซูเฟลโดยไม่ตั้งใจเช่นกัน) และได้รับการเสิร์ฟในงานเปิดร้านอาหาร  ที่แซ็ง-แฌร์แม็ง-อ็อง-แลใน ค.ศ. 1836 ร้านอาหารแห่งนี้ตั้งอยู่ในที่ประทับเดิมของพระเจ้าอ็องรีที่ 4 แห่งฝรั่งเศส ซึ่งทรงเป็นนักชิมอาหารจากเบอาร์น

แม้ว่าซอสนี้เป็นสิ่งประดิษฐ์ของฝรั่งเศส แต่ได้รับความนิยมในกลุ่มประเทศนอร์ดิกในช่วงปลายคริสต์ศตวรรษที่ 20 โดยกลายเป็นส่วนประกอบสำคัญของอาหารสเต๊กท้องถิ่นร่วมกับสเต๊กและเฟรนช์ฟรายส์ และมักใช้เป็นซอสโรยหน้าพิซซา ไม่ว่าจะใส่เป็นส่วนหนึ่งของพิซซาหรือเป็นซอสเย็นทาในภายหลังก็ได้

ดูเพิ่ม

 รายชื่อซอส
 ซอสสเต๊ก

อ้างอิง

ข้อมูล






แหล่งข้อมูลอื่น

 Béarnaise sauce from the British Good Food TV channel

หมวดหมู่:ซอสฝรั่งเศส
หมวดหมู่:อาหารอุตซิตา
หมวดหมู่:ซอสสเต๊ก
หมวดหมู่:อาหารที่มีเนยแข็ง
หมวดหมู่:ซอสไข่